มาครั้งนี้น่าจะครั้งที่ 5 หรือ 6 แล้ว เป็นท็อปลิสต์ที่ถ้ามาเชียงใหม่จะต้องกลับมาให้ได้ เพราะที่ร้านมีเมนูใหม่ๆ ให้ได้ลองตลอด แต่เมนูที่เป็น signature ของร้านก็ยังคงรสชาติแบบเดิมไม่เปลี่ยน ,, กลับไปครั้งนี้ไปกินแบบบุฟเฟ่ต์ คือ เป็นเซตรวมมีพร้อมทั้ง สปาเกตตี้จานใหญ่ มินิสลัด ซุป ลาซานญ่า ถ้ายังไม่อิ่มก็สั่งเพิ่มได้ (แต่ไปคนเดียว แค่อย่างละหนึ่งก็อิ่มแล้วค่า) ปิดท้ายด้วยพานาคอตต้าที่เลือกหน้าได้เหมือนเดิม ตอนที่ไปมีไอศครีมน้ำเต้าหู้ใบเตยมาใหม่พอดี เราเลยสั่งมาลอง 1 ถ้วยด้วย กินกับพานาคอตต้าชาเขียวเข้ากันมากๆ ส่วน main course ที่ชอบที่สุด คือ ซุปเห็ด หนืด ข้น เห็ดเป็นเห็ด ไม่ผิดหวังเลยค่า :)